ইতালি নাগরিক তাবেলা সিজার হত্যার পরিকল্পনাকারী ও মূল হোতারা সনাক্ত হয়েছে বলে জানিয়েছেন ঢাকা মেট্রোপলিটন পুলিশ (ডিএমপি) কমিশনার আছাদুজ্জামান মিয়া। এ হত্যার সঙ্গে জঙ্গি সংশ্লিষ্টতা নেই বলেও উল্লেখ করেন তিনি। আজ রবিবার ডিএমপির মিডিয়া সেন্টারে অনুষ্ঠিত এক সংবাদ সম্মেলনে এ কথা বলেন। তিনি বলেন, এখন এদের ব্যাপারে তথ্য-প্রমাণ সংগ্রহের কাজ চলছে। গত ২৮ সেপ্টেম্বর গুলশান-২ এর ৯০ নম্বর সড়কে ইতালীয় নাগরিক তাবেলাকে দুর্বৃত্তরা হত্যা করে। তাবেলার শরীরে মোট তিনটি গুলি করে দুর্বৃত্তরা।